cyanic-selkie/wikianc huggingface dataset:
Hubble European Space Agency Information Centre
An de leschte Joren huet den HEIC sech zu enger héich unerkannter Kommunikatiounsplaz vun Experte mat der neister Software an Techniken etabléiert. Den Europäeschen Hubble Büro huet grouss Sortimenter vun astronomeschem Material fir sech bezunn, déi souwuel fir Ausbildungszwecker wéi och fir déi breet Ëffentlechkeet bestëmmt sinn. Den HEIC bitt e gutt zortéiert Archiv un, dat op senger Websäit fir de Publik zougänglech ass.
D'Wierk konzentréiert sech op d'Produktioun a Verëffentlechung vun interessanten Noriichten, Fotoen a wëssenschaftlechen Hubbleresultater. Doriwwer eraus produzéiert d'Grupp Videomatdeelungen, innovatiivt Léiermaterial, CD-ROMen, Broschüren a Plakaten, souwéi DVDen a Muséesinformatiounskiosken, an nach villes méi. Den Hubbleinformatiounszentrum gëtt vum Wëssenschaftskommunikatiounsspezialist Lars Lindberg Christensen a vum Graphik-Designer Martin Kornmesser geleet.
Clu Gulager
De Clu Gulager, gebuer als William Martin Gulager de 16. November 1928 zu Holdenville a gestuerwen de 5. August 2022 zu Los Angeles, war en US-amerikanesche Schauspiller.
Hien huet a bedeitende Filmer wéi The Killers (1964) vum Don Siegel, The Last Picture Show (1971) vum Peter Bogdanovich an Once Upon a Time in Hollywood (2019) vum Quentin Tarantino matgespillt.
Hie war mat der Schauspillerin Miriam Byrd-Nethery bestuet an ass de Papp vum Filmregisseur John Gulager a vum Schauspiller Tom Gulager.
NGC 37
Den NGC 37 ass eng lënsefërmeg Galaxis am Stärebild Phoenix. Den Objet gouf den 2. Oktober 1836 vum britteschen Astronom John Frederick William Herschel entdeckt.
Liézey
Liézey ass eng franséisch Gemeng am Departement Vosges an der Regioun Grand Est.
D'Gemeng gehéiert zu den 198 Gemengen déi de Parc naturel régional des Ballons des Vosges bilden.
Silvana Mangano
Den Duerchbroch am Kino ass der Silvana Mangano am Joer 1949 mat dem Film Riso amaro gelongen. Zanterhier zielt si zu de groussen italieenesche Filmstaren.Si huet Filmer mat sou bedeitende Regisseure wéi Alberto Lattuada, Richard Fleischer, Martin Ritt, Luchino Visconti a Pier Paolo Pasolini gedréint.
Si war mam Filmproduzent Dino De Laurentiis bestuet.
George Stevens
De George Stevens gebuer den 18. Dezember 1904 zu Oakland a gestuerwen den 8. Mäerz 1975 zu Lancaster, Kalifornien war en US-amerikanesche Filmregisseur, Dréibuchauteur a Filmproduzent.
Je t'aime moi non plus
Je t'aime moi non plus ass e franséische Film vum Serge Gainsbourg aus dem Joer 1976.
Ëm wat geet et am Film?
D'Serveuse Johnny (Jane Birkin) schafft an enger Bar fir Camionschaufferen. Si verléift sech an de Chauffer Krassky (Joe Dallesandro). De Krassky verléift sech trotz senger Homosexualitéit och a si…
Marcellin Marbot
De Jean-Baptiste Antoine Marcelin Marbot, bekannt als Marcellin Marbot, gebuer den 18. August 1782 zu Altillac a gestuerwen de 16. November 1854 zu Paräis, war e franséischen Offizéier, deen un den Napoleonesche Kricher deelgeholl huet. Hie krut de Rang vum Lieutenant-général (Generalmajor) am Joer 1836, wärend der Herrschaft vum Kinnek Louis-Philippe I. vu Frankräich,.
Hie war de Jong vum Generol Jean-Antoine Marbot (1754-1800). Säin eelere Brudder, Adolphe Marbot (1781-1844), war och e Generol.
Wignicourt
Wignicourt ass eng franséisch Uertschaft a Gemeng am Departement Ardennes an der Grand Est.
Canton de Besançon-4
De Canton de Besançon-4 ass eng franséisch administrativ Andeelung am Arrondissement Montbéliard, Departement Doubs an der Regioun Bourgogne-Franche-Comté, déi mat engem Dekret vum 25. Februar 2014 gegrënnt gouf.
Gemengen am Kanton
En Deel vu Besançon +
Canton de Châteauroux-3
De Canton de Châteauroux-3 ass eng franséisch administrativ Andeelung am Arrondissement Châteauroux, am Departement Indre an der Regioun Centre.
Rotatiounsbou
De Rotationsbou v(r) vun enger Galaxis beschreift den Zesummenhank tëscht hirer Rotatiounsvitesse an dem Ofstand vum Galaxienzentrum.
Duerch Observatioune vun der Doppler-Verrécklung a vu Spektrallinnen an de Stärespektren gouf an de 70er Jore festgestallt, datt d'Galaxië weeder wéi e starre Kierper (Rotatiounsbou: Urspronksfläch, gréng am Bild) nach wéi e Kepler-System (séieren Offall vum Rotatiounsbou no baussen hin; blo am Bild) rotéieren, wéi et vun engem gravitativ gebonnene System z'erwaarde wier. A Wierklechkeet bleiwen d'Rotatiounsbéi vu ville Galaxien, och dee vun der Mëllechstrooss, laang konstant (flaache Rotatiounsbou; rout am Bild) - no engem Opsteigen a de bannenzege Beräicher, deen der Rotatioun vun engem starre Kierper entsprécht (gro am Bild).
Als Erklärung gëtt ugeholl, datt an de Galaxië méi Matière ass, wéi ee gesi kann. Dat hat zu der Hypothees vun der donkeler Matière gefouert.
Déi differentiell Rotatioun vun der Mëllechstrooss gëtt duerch d'Oort-Konstant beschriwwen.
Philip Dunne
De Philip Dunne gebuer den 11. Februar 1908 zu New York City a gestuerwen den 2. Juni 1992 zu Malibu, Kalifornien war en US-amerikaneschen Dréibuchauteur, Filmregisseur a Filmproduzent.
CR149
Den CR149 ass e Chemin repris am Kanton Réimech a geet vu Munneref an nordëstlecher Richtung bis op Stadbriedemes.
Den CR149 ass ronn 11,0 km laang.
Kremart Edition
Smart Kremart
"Smart Kremart" ass eng Serie vun 20 Kuerzgeschichten op Lëtzebuergesch vun 20 Auteuren, déi a klengem Format an zu engem niddrege Präis tëscht 2013 an 2017 verëffentlecht goufen. D'Bicher an där Serie hu sech ronn 30.000 Mol verkaaft. All Buch huet 36 Säiten.
D'Schrëftsteller, déi e Buch an der Serie verëffentlecht hunn, si ganz ënnerschiddlech. Am Ganzen hunn 10 Männer an 10 Frae jee ee Buch geschriwwen. D'Auteure waren tëscht 27 an 79 Joer al, mat e puer etabléierte Schrëftsteller, wéi zum Beispill dem Alain Atten an dem Nico Helminger, an e puer Newcomer, wéi der Vesna Andonovic oder der Gintare Parulyte.
Kanephora
An der Serie "Kanephora" verëffentlecht Kremart Romaner vun Auteure wéi Jean-Paul Maes, Alain Atten, Giulio-Enrico Pisani, Jean Back a Maryse Krier. Bis elo (Stand: November 2022) sinn 13 Bänn eraus komm:
Iechternacherbréck
Echternacherbrück (op Lëtzebuergesch Iechternacherbréck) läit am Däitsch-Lëtzebuerger Naturpark a Rheinland-Pfalz, ëstlech vun Iechternach um lénksen Uwänner vun der Sauer. Et gehéiert als Uertsgemeng zu der Verbandsgemeng Südeifel am Äifelkrees Béibreg-Prüm.
Geschicht
D'Uertschaft ass eréischt no 1800 entstanen, wéi Leit virun allem vun Iechternach sech do niddergelooss hunn. Am 20. Joerhonnert, absënns nom Zweete Weltkrich, huet d'Populatioun staark zougeholl. D'economesch Aktivitéit orientéiert sech um Tourismus an der Lag par Rapport zu Iechternach.
Awunner
Datequell: Statistisches Landesamt Rheinland-Pfalz
WAC Corporal
D'WAC oder WAC Corporal war déi Héichtefuerschungsrakéit déi d'USA entwéckelt huet. Den Urspronk vum Numm WAC ass net kloer. E kéint fir „Without Attitude Control" stoen, well d'Rakéit keng Lagreegelung hat. Donieft gëtt et Quellen, no deene WAC fir „Women's Army Corps", dem weiblechen Hëllefskorp vun der US-Arméi stoe soll.
D'WAC war eng Flëssegkeetsrakéit, déi Salpéitersaier als Oxidat an eng Méschung aus Anilin a Furylalkohol als Dreifstoff gebraucht huet. Fir de Start vun der d'WAC gouf d'Feststoffrakéit Tiny Tim benotzt. Déi ongesteiert WAC gouf de 27. September 1945 fir d'éischt an den 12. Juni 1947 fir d'lescht gestart. Allerdéngs gouf si vun 1949 un als Uewerstuf vun der Bumper benotzt. D'WAC hat eng Startmass vu 658 kg, en Duerchmiesser vun 0,31 m an eng Längt vu 7,34 m. Si konnt 75 km héich fléien.
Groeknapp
De Begrëff Groeknapp bezeechent:
Henri-Jacques Huet
Den Henri-Jacques Huet, gebuer de 27. Mäerz 1930 zu Paräis a gestuerwen de 4. Juni 2009 zu Nice, war e franséische Schauspiller.
Hien huet a Filmer vu bedeitende Regisseure wéi Claude Autant-Lara, Abel Gance, Claude Sautet a Claude Chabrol matgespillt.
Damouzy
Damouzy ass eng franséisch Uertschaft a Gemeng am Departement Ardennes an der Grand Est.
Kommissioun Santer
Kommissioun Santer gëtt d'Europäesch Kommissioun ënner dem Kommissionspresident Jacques Santer genannt, déi vun 1995 bis 1999 am Amt war. Si war d'Nofollgerin vun der Kommissioun Delors III.
Géint d'Enn vun hirem Mandat koum et zu enger politescher Affär ëm Onstëmmegkeete wéinst Personal, dat ënner dubiéisen Ëmstänn agestallt gi war. Dorënner war och e 'Beroder' vun der franséischer Kommissarin Édith Cresson, deen eng Zänndokteschausbildung hat, ma an der Generaldirektioun Fuerschung agestallt gi war.
Nodeems d'Europäescht Parlament dermat gedreet huet, e Mësstrauensvote z'organiséieren, ass déi ganz Santer-Kommissioun de 15. Mäerz 1999 zeréckgetrueden. Am Reglement vun deemools war net virgesinn, datt de Kommissiounspresident eenzel Membere vu senger Kommissioun entloosse kéint.
No enger kuerzlieweger Iwwergankskommissioun ënner dem fréiere Vizepresident Manuel Marín koum géint Enn 1999 eng nei Kommissioun ënner dem Romano Prodi un d'Rudder.
Bob Rafelson
De Bob Rafelson, gebuer den 21. Februar 1933 zu New York City a gestuerwen en 23. Juli 2022 zu Aspen, war en US-amerikanesche Filmregisseur, Dréibuchauteur, Schauspiller a Filmproduzent.
Rondehaie
Laanscht Rondehaie leeft de Ruisseau du Fond de Wisselez deen um Thier du Mont seng Quell huet a sech op der Héicht vu Rondehaye gréisstendeels a Chantoire verléiert.
Troisfontaines
Troisfontaines ass eng franséisch Gemeng am Museldepartement an der Regioun Grand Est.
Ordre royal et militaire de Saint-Louis
Den Ordre royal et militaire de Saint-Louis war en Uerden dee 1693 vum franséische Kinnek Louis XIV. gegrënnt gouf an dee bis 1830 existéiert huet.
Graden
Den Uerder hat 3 Graden:
Decisão
Decisão ass eng lëtzebuergesch portugiseschsproocheg Zäitschrëft, déi zënter 2014 bei Saint-Paul Luxembourg publizéiert gëtt. Si kënnt eemol am Trimester eraus a gëtt vum Verlag als Wirtschaftszäitschrëft fir d'lusofon Communautéit zu Lëtzebuerg presentéiert. Am Summer 2017 hat si eng Oplag vun 12.000 Exemplairen an eegenen Ugaben no eng Lieserschaft vu 50.000 Leit.
Vendeuil
Vendeuil ass eng franséisch Gemeng am Departement Aisne an der Regioun Hauts-de-France.
Albert Nuss
Den Albert Nuss, gebuer den 28. Februar 1907 zu Bouneweg, a gestuerwen de 14. Juli 1969, war e lëtzebuergesche Boxer an Olympionik.
Hien huet Lëtzebuerg op den Olympesche Summerspiller 1928 zu Amsterdam am Weltergewiicht vertrueden, wou hie géint den Est Valter Palm verluer huet.
No de Spiller huet hie mat senger aktiver Boxercarrière opgehalen a gouf Trainer a sengem Club dem Boxing Club Luxembourg, an aktive Laangstreckeschwëmmer am Swimming Club Luxembourg well e wëlles hat den Äermelkanal eng Kéier ze duerchschwammen. Leider hunn him dozou déi néideg finanziell Mëttel gefeelt.
PSR B1257+12
De PSR 1257+12 oder PSR B1257+12 ass e Pulsar, deen op enger Distanz vun 300 Parsec zu der Äerd steet. En huet op d'mannst dräi Planéiten. D'Exoplanéite vun dësem Neutronestär waren déi éischt Planéiten, déi baussenzeg vum Sonnesystem entdeckt goufen.
Albert Nuss
1948 gouf hien internationale Boxringriichter a war an där Missioun bei den Olympesche Summerspiller 1948 zu London derbäi an duerno och nach bei en ettlechen Europameeschterschaftskämpf.
PSR B1257+12
Donnéeë vum Pulsar
De Pulsar "PSR 1257+12" gouf am Joer 1990 vum polneschen Astronom Aleksander Wolszczan entdeckt an deemools als "PSR B1257+12" bezeechent. D'Rotatiounsperiod vum Pulsar ass 6,219 Millisekonne, seng Mass gëtt mat 1,4 Sonnemassen uginn an hie läit op enger Distanz vun 9,257•1018 Meter (300 Parsec respektiv 978 Liichtjoer) vun eis ewech.
Entdeckung vun de Planéiten
De Koméit, PSR 1257+12 e, huet héchstens déi 0,2-fach Mass vum Pluto an och héchstens en Duerchmiesser vun 1.000 Kilometer.
Well Neutronestären d'Resultat vun enger Supernova sinn, war onkloer, wéi aus sou engem Evenement Planéiten an der Ëmlafbunn vum Pulsar entstoe konnten. Et stellt sech d'Fro, ob si do scho virun der Supernova existéiert hunn (a wa jo, wéi hu se déi iwwerstanen?), oder ob si aus dem Ofall vun der Stärenexplosioun entstane sinn, oder awer, ob si vum Pulsar "agefaange" goufen.
Plainfaing
Plainfaing ass eng franséisch Gemeng am Departement Vosges an der Regioun Grand Est.
D'Gemeng gehéiert zu den 198 Gemengen déi de Parc naturel régional des Ballons des Vosges bilden.
Équateur
Équateur ass e franséische Film vum Serge Gainsbourg aus dem Joer 1983 no engem Roman vum Georges Simenon.
Ëm wat geet et am Film?
E Kriminalfilm no engem Roman vum Georges Simenon deen an Afrika spillt….
Drom (Ain)
Drom ass eng franséisch Gemeng am Departement Ain (01) an der Regioun Auvergne-Rhône-Alpes. Se läit an engem dréchenen Dall an der natierlecher Géigend vum Revermont
John W. Aaron
Den John W. Aaron, gebuer am Joer 1943 zu Wellington am Texas ass en US-amerikanesche Raumfaartingenieur a fréiere NASA-Fluchdirekter wärend der Zäit vum Apollo-Programm.
Liewen
Den Aaron koum als Fluchkontroller bei d'NASA, mat der Verantwortung fir Elektrik, Ëmwelt- a Kommunikatiounssystemer. Beim Start vu Gemini 2 war hie schonn am Kontrollzentrum beschäftegt.
Dem Aaron gëtt zouerkannt, datt hien d'Apollo-12-Missioun gerett hat, nodeems d'Rakéit vun engem Blëtz getraff gouf. Och bei der Rettung vun Apollo 13 hat hien eng wichteg Roll gespillt. Hie gouf am Film Apollo 13 vum Schauspiller Loren Dean duergestallt.
Spéider huet den Aaron um Skylab-Programm matgeschafft an huet bei der Entwécklung vun der Software vum Space Shuttle matgehollef. Hie gouf 1989 Manager vum Johnson Space Center's Space Station Projetbüro. 1993 huet hie missen zerécktrieden, nodeems him virgeworf gouf, de Budget ëm 500 Milliounen US-Dollar iwwerzunn ze hunn.
1993 gouf e Manager am Lyndon B. Johnson Space Center Engineering Directorate a blouf do bis zu senger Pensioun am Joer 2000. Hie war fréier och Buergermeeschter vu Meadowlakes.
Houldizy
Houldizy ass eng franséisch Uertschaft a Gemeng am Departement Ardennes an der Grand Est.
La bonne occase
Ëm wat geet et am Film?
En Auto wiesselt zimmlech dacks seng Besëtzer...
Canton de Joué-lès-Tours
De Canton de Joué-lès-Tours ass eng franséisch administrativ Andeelung am Arrondissement Tours, am Departement Indre-et-Loire an der Regioun Centre.
Canton de Besançon-5
De Canton de Besançon-5 ass eng franséisch administrativ Andeelung am Arrondissement Montbéliard, Departement Doubs an der Regioun Bourgogne-Franche-Comté, déi mat engem Dekret vum 25. Februar 2014 gegrënnt gouf.
Gemengen am Kanton
En Deel vu Besançon +
Kallekiewe vu Rëmeleng
Et sinn zwou industriell Konstrukiounen. Den ee gouf 1929 gebaut, an den aneren 1950. An hinne gouf Kallek vun der fréierer Minière Berens, do wou haut d'Cité Kierchbierg ass, gebrannt.
Zanter d'Firma MBR vum Berens 1960 faillite goung, sinn d'Iewen ausser Betrib. Den 2. Dezember 1988 goufen d'Iewen, mam Terrain ronderëm, als national Monumenter klasséiert.
1990 gouf et e Renovéierungsprojet, deen deemools 8,9 Millioune Lëtzebuerger Frang kascht hätt. Ma e gouf net realiséiert, grad esou wéineg wéi en aneren, fir 15 Millioune Frang, bei deem d'Gebai an der Entrée vun der Cité Kierchbierg, wou d'Preparater fir d'Iewe virbereet goufen, hätt sollen an en Ausstellungsraum ëmgebaut ginn.
Zanterhier delabréieren d'Gebaier. Am Februar 2020 ass eng Bëtongsbréck fir bei eent vun de Gebaier an e Koup gefall.
Raoul Albonetti
Hie wuar Member vun der Trupp Lëtzebuerger Theater.
De Raoul gouf fir d'Synchronisatioun vun de Personnagë Mr Burns an Apu an der lëtzebuergesch-sproocheger Versioun vu The Simpsons bekannt.
Maillères
Maillères ass eng franséisch Gemeng am Departement Landes an der Regioun Nei-Aquitaine.
Hydrographie
Duerch Maillères leeft d'Gouaneyre e rietsen Niewefloss vun der Douze
Kuckeswäertes
D'Kierch Sainte-Quitterie de Maillères
Jacques Bernard
De Jacques Bernard, gebuer den 1. September 1797 zu Wolz a gestuerwen de 6. August 1882 an der Stad Lëtzebuerg, , war e lëtzebuergeschen Notaire, Magistrat a Politiker.
Den Notaire Jacques Bernard war Member vun der Assemblée constituante vun 1848 (Lëtzebuerg).
Den 28. Januar 1854 gouf den Notaire Jacques Bernard vu Wolz duerch Arrêté Royal Friddensriichter zu Wolz.
Jean Giraud
De Jean Giraud, gebuer den 8. Mee 1938 zu Nogent-sur-Marne a gestuerwen den 10. Mäerz 2012 zu Montrouge bei Paräis war e franséische Comic-Auteur an -zeechner, deen ënner de Pseudonyme Gir oder Mœbius ënner anerem Albumen iwwer de Blueberry, Silver Surfer, De Incal an Arzach geschaf huet.
Hien huet och un d'Dekore vu verschiddene Filmer matentworf, wéi Alien, Tron, Willow, The Abyss an The Fifth Element.
Nationale Regëster vun den Uertschaften an de Stroossen
Den nationale Regëster vun den Uertschaften an de Stroossen, offiziell Registre national des localités et des rues, ass déi Referenzlëscht vun den Nimm vun de lëtzebuergeschen Uertschaften a Stroossen am Lëtzebuerger Land. Dee Regëster gouf vum Kadaster a vum Centre informatique de l'État ageriicht, an dës Datebank ass fir déi staatlech Instanzen déi Referenz vun de lëtzebuergeschen Adressen.
D'Gesetz vum 25. Juli 2002 iwwerdréit dem Kadaster d'Zoustännegkeet fir d'Opstellen, d'Verwalten, d'Verbreeden an d'Mise à jour vu sou engem Regëster, deen d'Nimm vun den Uertschaften, de Stroossen an d'Nummere vun de Gebaier enthale muss.
D'Gemenge sinn, nieft e puer staatlechen Instanzen, déi wichtegst Partner fir d'Donnéeën ze liwweren.
Follgend Donnéeë ginn am Regëster gefouert:
De Regëster ass um Internet ëffentlech zougänglech an duerchsichbar.
Franck Olivier
De Franck Olivier (mat richtegem Numm Claude Vangansbeck) ass e belsche Sänger a Komponist, deen zu Gozée (bei Charleroi) gebuer ginn ass.
Scho mat 10 Joer huet e säin Talent fir d'Musek entdeckt an en huet dowéinst 5 Joer laang am Conservatoire Piano a Gei geléiert. Ausserdeem huet en am Kirchechouer gesongen.
Ausser seng eege Lidder, déi vun 1970 un op de Maart komm sinn, huet en och fir de Claude François a fir d'Lara Fabian komponéiert.
Hien huet Lëtzebuerg als Deel vun engem Sextett beim Eurovision Song Contest 1985 zu Göteborg vertrueden. Mam Lidd "Children, Kinder, enfants" koum d'Grupp mat 37 Punkten op déi 13. Plaz.
1989 ass en op Québec gezunn an huet do säin eegene Musiklabel Trans Euro Music gegrënnt. 2010 ass en awer nees zeréck an d'Belsch komm wou e weider als Sänger aktiv ass.
Schneckenbusch
Schneckenbusch ass eng franséisch Gemeng am Museldepartement an der Regioun Grand Est.
Vicente Escrivá
De Vicente Escrivá gebuer den 1. Juni 1913 zu Valencia, Spuenien a gestuerwen den 18. Abrëll 1999 zu Madrid war e spuenesche Filmregisseur an Dréibuchauteur.
Mandu Refait
De Mandu Refait, ass e fréieren internationalen egyptesche Boxer am Hallefschwéiergewiicht.
Hien huet a senger internationaler Carrière 5 Matcher gemaach, an der dovun dräi verluer an zwéi gewonnen.
Hien hat zweemol zu Déifferdeng géint de Fred Serres geboxt.
Clavius (Moundkrater)
De Krater huet en Duerchmiesser vun ongeféier 225 km. A sengem Zentrum si vill Kratere vu verschiddener Gréisst, vun deene sech déi kleng fir d'Préiwe vum Opléisungsverméigen vun Amateurteleskopen eegnen. Opfälleg ass déi hallefkreesfërmeg Glidderung, déi mam Krater Rutherfurd (48 x 54 km) op dem südleche Kraterrand vum Clavius ufänkt a vun do mat den ëmmer méi klenge Kratere Clavius D, C, N, J a JA weidergeet. Am Nordoste gëtt de Claviuskraterrampli vum 52 km grousse Krater Porter ënnerbrach.
Francis Van Maele
No sengem Lycée zu Ostende huet hien zu Tournai fir Ingenieur studéiert, an dono vun 1970 bis 1980 fir d'Monsanto zu Iechternach geschafft, dertëscht och 2 Joer a Florida an am Alabama. Vun 1977 bis 1980 huet hien niewelaanscht zu Tréier op der Konschtakademie Serigraphie, Gravur a Fotogravur geléiert.
1980 huet hien zu Iechternach d'Editions Phi gegrënnt, déi Romaner, Erzielungen, Biographien, Gedichtsbänn, Theaterstécker, Konschtgravuren an -dréck, a villes méi, erausbruecht huet.
2002 huet hien de Verlag un aner Leit iwwerginn, fir sech an Irland nidderzeloossen, wou en 2000 de Verlag Redfoxexpress gegrënnt hat. Do gëtt hien, vun 2005 un zesumme mat der Antic-Ham, Serigraphien, Konschtdréck, Fotografien, Gedichtsbänn a soss eraus.
Le Valtin
Le Valtin ass eng franséisch Gemeng am Departement Vosges an der Regioun Grand Est.
D'Gemeng gehéiert zu den 198 Gemengen déi de Parc naturel régional des Ballons des Vosges bilden.
Édith Cresson
D'Édith Cresson, gebuer de 27. Januar 1934 zu Boulogne-Billancourt, ass eng franséisch Politikerin (PS). Si gouf 1991 als éischt Fra franséisch Premierministesch, wann och just fir eelef Méint. Vun 1995 bis 1999 war si Member vun der Europäescher Kommissioun, mat de Portefeuillë Wëssenschaft, Fuerschung an Entwécklung. Hir Verwécklung an e Fall vun Nepotismus huet 1999 zum Récktrëtt vun der Kommissioun Santer gefouert.
Si war ënner der Presidentschaft vum François Mitterrand och Ministesch an e puer Fonctiounen: Vun 1981 bis 1983 Landwirtschaftsministesch an der Regierung vum Pierre Mauroy, vun 1983 bis 1984 Ministesch fir Handel an Tourismus a vun 1984 bis 1986 fir industriell Entwécklung an Handel ënner dem Premierminister Laurent Fabius, an dann nees, no der Cohabitation, vun 1988 bis 1990 Europaministesch an der Regierung vum Michel Rocard.
No hirem Réckttrëtt als Kommissiounsmember ass si kaum nach an der Ëffentlechkeet opgetrueden. 2006 huet si hiert Buch Histoires françaises publizéiert, eng Zort politesch Memoiren.
D'Cresson ass bestuet an huet zwou Duechteren.
Jean Bernard Krier
De Jean Bernard Krier, gebuer den 13. Mäerz 1835 zu Diddeleng a gestuerwen de 4. Mäerz 1900 an der Stad Lëtzebuerg, war e lëtzebuergesche kathoulesche Geeschtlechen, Deputéierten an Auteur.
Paschtouer zu Nouspelt
Dem Bernard Krier säi Papp, de Pierre Krier, war Doléiner. Datt de Jong an der Stad am Athenäum studéiere konnt, wou hien 1853 de Maturitéitsexame bestanen huet, war a priori also net evident. Am Oktober 1854 huet de Bernard um Cours supérieur d'Kandidatur an der Philosophie an der Literatur bestanen. Den 19. September 1857 ass hien zu Tréier zum Priister ordonnéiert ginn. Den 29. September 1857 koum hien als Vikar op Réimech. Den 20. Dezember 1862 ass hie Paschtouer zu Nouspelt ginn.
Professer zu Iechternach
De 6. November 1865 koum hien als Nofollger vum Reliounsprofesser Nicolas Linckels an den Iechternacher Kolléisch (deemools École moyenne et industrielle d'Echternach). Do huet hie bis 1872 Relioun a Geschicht enseignéiert.
Zu Iechternach huet de Krier sech fir d'Restauratioun vun der Basilika an de Willibrordus-Kult agesat. Hie gouf Member vum Willibrordus-Bauveräin, vum 7. November 1866 un als Vizepresident. . Wéi de Prënz Hari an d'Prinzessin Amalia den 28. November 1866 zu Iechternach op Besuch waren, huet de Bernard Krier si zesumme mam Bezierksingenieur Antoine Hartmann duerch de Chantier vun der Basilika gefouert, wou déi héich Gäscht sech e Bild vun de Restauratiounsaarbechte vun der Abteikierch, déi zënter 1863 am Gaang waren, maache konnten. Beim Festiessen, dat um véier Auer nomëttes ugefaangen hat, huet ë. a. och de Bernard Krier als Vizepresident vum Willibrordus-Bauveräin en Toast ubruecht, deen am „Wort“ publizéiert gouf.
A senger Sëtzung vum 30. Mee 1867 huet de Kommitee vum Willibrordus-Bauveräin dem Bernard Krier den Opdrag ginn, sech ëm de Projet vum Héichaltor fir d'Basilika ze këmmeren. Hien huet net nëmme Kontakt mat Fachleit opgeholl, mee sech och ëm d'Finanzéierung vum Projet beméit, esou z. B. am Februar 1868 mat engem Spendenopruff am „Wort“. Donieft huet hie sech nach mat enger Rei vu Publikatioune fir d'Basilika an de Willibrordus-Kult agesat.
An déi Zäit, wéi de Bernard Krier zu Iechternach war, ass och den Doud vum Dechen Pierre Thomas gefall, deen de 17. Mäerz 1870 zu Iechternach gestuerwen ass an do sonndes den 20. Mäerz begruewe gouf. An enger Doudemass, déi dënschdes, den 22. Mäerz an der Basilika war, huet de Bernard Krier dem Verstuerwene senger an enger Usprooch geduecht.
Direkter vum Konvikt
Den 1. September 1872 gouf de Bernard Krier Direkter vum nei geschaafte bëscheefleche Konvikt an der Stad, deen am Oktober 1872 ageweit gouf, a wou hien am Dezember 1872 de Prënz Hari, deen déi nei Institutioun besiche koum, empfänke konnt.
Generalvikar
Den 12. Mee 1885 gouf de Krier Generalvikar vun der Diözees Lëtzebuerg. Am Juli 1897 huet de Poopst Leo XIII. hien zum peepstleche Geheimkämmerer (camérier secret) ernannt. Am August 1897 gouf hien Offizéier am Ordre de la couronne de chêne.
Deputéierten
De Bernard Krier huet sech och politesch engagéiert. Vum 8. November 1887 u bis 1899 war hien an der Chamber als Deputéierte vum Kanton Réiden. An der Chamber huet hien d'Intresse vun der kathoulescher Kierch vertrueden. Esou huet hien 1897 bei den Diskussiounen ëm d'Gesetz, dat d'Gehälter vun de Schoulmeeschtere sollt verbesseren, dofir plädéiert, datt domat d'Obligatioun fir d'Schoulmeeschtere verbonne sollt ginn op Ufro vum Paschtouer, d'Bibel an de Katchëssem z'enseignéieren, an datt, wa méi Paren an enger Gemeng sinn, all Par duerch hire Paschtouer oder deem säi Stellvertrieder an der Schoulkommissioun vertruede misst sinn. Déi Fuerderunge sinn am Gesetz, dat de 6. Juni 1898 gestëmmt gouf, zeréckbehale ginn, an domat war dat méi laizistesch orientéiert Schoulgesetz vum 20. Abrëll 1881 op essentielle Punkten ofgeännert.
León
Den Numm León oder Leon oder Léon bezeechent:
Guillaume Herckmans
De Guillaume Herckmanns, gebuer den 8. Februar 1804 zu Ettelbréck an do gestuerwen de 27. November 1870, war e lëtzebuergesche Wiirt a Politiker.
Boulzicourt
Boulzicourt ass eng franséisch Uertschaft a Gemeng am Departement Ardennes an der Grand Est.
Guillaume Herckmans
De Guillaume Herckmanns war Member vun der Assemblée constituante vun 1848 (Lëtzebuerg).
Nicolas Linckels (Paschtouer)
Den Nicolas Linckels, gebuer den 28. Mee 1828 zu Angelduerf a gestuerwen den 22. September 1887 zu Hiefenech, war e lëtzebuergesche kathoulesche Geeschtlechen an Auteur.
Dem Nicolas Linckels säi Papp war Bauer an huet och Nicolas geheescht. Hie war 1788 zu Angelduerf op d'Welt komm an hat sech 1814 zu Dikrech mat der Catherina Engeling bestuet. D'Koppel krut siwe Kanner. Den Nicolas Linckels war deen Zweetjéngsten.
Hie war Schüler am Progymnase vun Dikrech an am Atheneum an der Stad. Dono huet hie vun 1847 bis 1848 op der Universitéit vu Louvain studéiert, fir dann an de Seminär vu Lëtzebuerg ze goen. Hien ass den 30. August 1851 zu Tréier zum Priister geweit ginn. Hie war vum 30. September 1851 u Vikar an der Léiffraepar (Notre-Dame) an der Stad, dono vum 30. Abrëll 1852 u Vikar-Koadjutor zu Mäertert.
Am Abrëll 1854 ass hie Professer am Iechternacher Kolléisch (deemools École moyenne et industrielle d'Echternach) ginn, wou hie Relioun, awer och aner Fächer, wéi Däitsch oder Geographie, enseignéiert huet. Säi Joresgehalt war 1.500 Frang. Den 19. Oktober 1865 krut hie seng Demissioun accordéiert, fir bei d'Trappisten ze goen. Säi Nofollger als Reliounsprofesser am Iechternacher Kolléisch war de Bernard Krier. De Linckels blouf e puer Méint bei den Trappisten, déi hie verlooss huet, well en dat strengt Liewe vun deem Uerde gesondheetlech net ausgehalen huet. De 14. Abrëll 1866 ass hie Paschtouer zu Hiefenech ginn.
Andrea Camilleri
Den Andrea Camilleri, gebuer de 6. September 1925 zu Porto Empedocle, op Sizilien, a gestuerwen de 17. Juli 2019 zu Roum, war en italieeneschen Dréibuchauteur, Theater- an Televisiounsregisseur a Schrëftsteller. Seng bekanntst Romanfigur ass de sizilianesche Commissario Montalbano, deen an enger 27 Bicher Kriminalfäll léise muss. Dës goufen an iwwer 30 Sproochen iwwersat an hunn de Camilleri international bekannt gemaach. Am ganzen huet de Camilleri iwwer 100 Bicher geschriwwen an huet sech och ëmmer nees kritesch zu Aktualitéitstheme bemierkbar gemaach.
Nieft dem Schreiwe war de Camilleri tëscht 1958 an 1970 Enseignant am Centro Sperimentale di Cinematografia zu Roum a vun 1977 bis 1997 Professer op der Nationalakademie fir Theater Silvio D'Amico.
1978 koum säin éischt Buch, Il corso delle cose, eraus, dat e schonn 1968 geschriwwen hat. 1994 koum dat éischt Buch aus der Serie vu Kriminalromaner mam Commissario Montalbano an d'Librairien.
Canton de Monts
De Canton de Monts ass eng franséisch administrativ Andeelung am Arrondissement Tours, am Departement Indre-et-Loire an der Regioun Centre.
Beynat
Beynat ass eng franséisch Uertschaft a Gemeng am Departement Corrèze, an der Regioun Nei-Aquitaine.
Berca
Berca ass eng Uertschaft an eng Gemeng vu ronn 8.500 Awunner (2011) am Distrikt Buzău, a Rumänien, am Dall vu Floss Buzău.
Ausser Berca gëtt et nach eng Dosen aner Uertschaften an der Gemeng: Băceni, Cojanu, Joseni, Mânăstirea Rătești, Pâclele, Pleșcoi, Pleșești, Rătești, Sătuc, Tâțârligu, Valea Nucului a Viforâta.
An der Gemeng gëtt Pëtrol an Äerdgas gefërdert.
Si ass virun allem bekannt fir d'Bullisvulkaner, déi et do an den Hiwwelen no beim Duerf Pâclele gëtt. Dat si rar geologesch Phenomeener, bei deene Bulli a Gaser aus enger Déift vun 3 km eropgedréckt ginn a wéi Miniatur-Vulkaner, op der Äerduerwerfläch austrieden. Se leien an engem geologeschen a botanesche Reservat.
Soss Kuckeswäertes an der Gemeng ass d'mëttelalterlecht Klouschter vu Rătești, an deem haut nach orthodox Nonne liewen.
D'Duerf Pleșcoi ass bekannt fir seng gereezt Wurscht aus Schofsfleesch, Paprika a Knuewelek. Se huet zanter 2019 eng geographesch geschützt Bezeechnung an der EU.
Koméit Biela
De Koméit Biela (offiziell Bezeechnung 3D/Biela) ass een nom Wilhelm Freiherr von Biela genannte periodesche Koméit. Den "D" a senger Bezeechnung steet fir dat englescht "disappeared" ("verschwonnen") a weist, datt de Koméit net méi existéiert, nodeem hien am Joer 1846 auserneegebrach ass war a sech duerno héichstwarscheinlech vollstänneg opgeléist huet. De Biela war deen éischte Koméit an der Geschicht vun der Koméitefuerschung, bei deem eng Deelung observéiert gouf.
Entdeckung
De Koméit gouf de 27. Februar 1826 als klenge, ronnen Niwwelfleck vum éisträicheschen Offizéier an Amateurastronom Wilhelm von Biela zu Josefstadt (Josefov, haut en Deel vu Jaroměř, däitsch Jermer) am nërdleche Béimen entdeckt. Dem Biela war et och gelongen eng Bunnbestëmmung ze maachen, aus där ervirgoung, datt et sech beim Objet ëm e kuerzperiodesche Koméit mat enger Ëmlafszäit vun zirka 6,6 Joer gehandelt huet. Nodréiglech gouf sou erkannt, datt et sech ëm dee selwechte Koméit gehandelt huet, dee scho 1772 vum Jacques Leibax Montaigne a vum Charles Messier souwéi 1805 vum Jean-Louis Pons entdeckt gi war. Datt hien net bei all Sonnenëmlaf gesi gouf, louch un ongënschtegen Äerd-Sonnpositiounen. Och 1833 an 1839 gouf en net observéiert.
Nom Koméit Halley, dem Koméit vum Olbers (13P/Olbers, 1815) an dem Koméit Encke (1815) war de Biela eréischt dee véierte Koméit, deen als periodesch erkannt gouf.
Ribemont
Ribemont ass eng franséisch Gemeng am Departement Aisne an der Regioun Hauts-de-France.
Koméit Biela
Ëmlafbunn
D'Ëmlafbunn vum Koméit Biela hat d'Form vun enger laanggestreckter Ellips, där hire sonnennooste Punkt (Perihel) knapps bannenzeg vun der Äerdbunn louch. De sonnewäitste Punkt (Aphel) louch eppes méi wäit wéi d'Bunn vum Planéit Jupiter, wat hien als kuerzperiodesche Koméit vun der Jupiter-Famill ausgezeechent huet. D'Bunn louch ronn 13° schréi zu der Ekliptik.
Ribemont
Geographie
D'Stad läit ongeféier 15 Kilometer südëstlech vu Saint-Quentin um lénksen Uwänner vun der Oise an um Bord vum Sambre-Oise-Kanal, dee parallell dozou leeft.
Koméit Biela
Geschicht
De Koméit koum, wéi virausgesot 1832 zeréck, wou hie fir d'éischt de 24. September vum John Herschel gesi gouf.
Ribemont
Geschicht
Am Joer 880 hunn sech zu Ribemont d'Karolenger Louis II. de Jonken (Ostfrankeräich), Ludwig III. a Karlmann (Westfrankeräich) begéint, fir den Traité vu Ribemont z'ënnerschreiwen, mat deem d'Deelung vum Frankeräich festgeschriwwe gouf. Och de Westdeel vu Lotharingien ass dobäi un den ostfränkesche Kinnek Ludwig III. gaangen. En zweeten Traité vu Ribemont gouf 1178 gemaach, wéi d'Jonge vum Herzog Mathieu I. vu Loutrengen d'Opdeelung vun der Ierfschaft beschloss hunn.
Zanter dem 11. Joerhonnert war Ribemont am Besëtz vun de Grofe vun Ostervant a koum duerch Bestietnes un d'Famill Moy.
Koméit Biela
Geschicht
Et war dat éischt Joer an der Geschicht vun der Mënschheet, an deem zwéi periodesch Koméiten ugekënnegt waren. Am Ufank hat een eréischt véier, vun deenen dräi eréischt tëscht 1815 an 1826 als periodesch erkannt waren. De Biela sollt am Oktober 1832 säin zweete Retour hunn an d'Äerdbunn op 2½-fachem Äerdduerchmiesser kräizen (allerdéngs ee Mount, ier d'Äerd op dëse Punkt koum). Sou gouf et e bëssi Opregung an et gouf souguer spekuléiert iwwer en Zesummestouss oder op d'mannst eng Auswierkung vum Schwäif. Et goufen och Sintfluten a Cholera virausgesot.
Zum Joreswiessel 1845/1846 konnten d'Astronomen observéieren, wéi de Koméit an zwéin Deeler zerbrach ass, déi sech da lues vuneneen distanzéiert hunn. Am Mäerz 1846 war den Ofstand tëscht de béide Brochstécker, déi béid e kuerze Schwäif ausgebilt haten, schonn op 300.000 Kilometer ugewues war. Och beim nächste Rendez-vous vum Koméit am Joer 1852 konnten déi béid Deeler observéiert ginn. D'Distanz tëscht deene béide Stécker war op 2,5 Millioune Kilometer gewuess, wat en Auserneedrifte mat 40–50 km/h virausgesat huet.
De Retour vum Koméit gouf fir d'Joren 1859 an 1865 virausgesot, de Koméit konnt awer net erëmfonnt ginn. Och am Joer 1872 blouf d'Sich nom Koméit ouni Erfolleg. Et konnt awer de 27. November – dem Dag, op deem d'Äerd d'Bunn vum Koméit gekräizt huet – eng Meteorschauer mat bis zu 3000 Stäreschnäitze pro Stonn observéiert ginn: Anscheinend huet et sech dobäi ëm d'Iwwerreschter vum vollstänneg opgeléisten Himmelskierper gehandelt. Deen als Bieliden (oder Andromediden) bezeechente Meteorstroum konnt och 1885, 1892 an 1899 observéiert ginn, seng Intensivitéit goung awer stänneg zeréck. Duerno goufen d'Bieliden net méi gesinn.
Wärend der Meteorschauer vum 27. November 1885 war am Norde vu Mexiko den Meteorit vu Mazapil erofgefall. Dësen Eisemeteorit gouf ufanks fir e Brochstéck vum Koméit Biela gehalen. Haut geet een allerdéngs dovun aus, datt de Fall vum Meteorit wärend der Bielide-Schauer net méi wéi en Zoufall war.
D'Ëmlafbunn vun engem liichtschwaache Koméit mat der offizieller Bezeechnung P/2001 J1 (NEAT), deen den 11. Mee 2001 vun der Himmelsiwwerwaachung Near Earth Asteroid Tracking entdeckt gouf, gläicht der Bunn vum Koméit Biela. Et ass awer onkloer, ob et sech tatsächlech ëm e Brochstéck vum verluerene Koméit handelt oder d'Ähnlechkeet nëmmen zoufälleg ass.
Canton de Tours-1
De Canton de Tours-1 ass eng franséisch administrativ Andeelung am Arrondissement Tours, am Departement Indre-et-Loire an der Regioun Centre.
Rhodes (Moselle)
Rhodes ass eng franséisch Gemeng am Museldepartement an der Regioun Grand Est.
Debra Fischer
D'Debra Ann Fischer, gebuer am Joer 1953 ass eng US-amerikanesch Astronomin.
Annemieke Verdoorn
D'Annemieke Margo Verdoorn, gebuer den 8. August 1961 zu Rotterdam, ass eng hollännesch Schauspillerin, déi virun allem bekannt gouf duerch verschidde Rollen a Fernsee-Serien, déi se jorelaang am hollännesche Fernsee gespillt huet.
Boutancourt
Boutancourt ass eng franséisch Uertschaft a fréier Gemeng am Departement Ardennes an der Grand Est.
Den éischte Januar 2019 huet se mat den Nopeschgemenge Balaives-et-Butz, Flize an Élan fusionéiert fir déi nei Gemeng Flize ze bilden.
Chris Anker Sørensen
De Chris Anker Sørensen, gebuer de 5. September 1984 zu Hammel a gestuerwen den 18. September 2021 zu Zeebruges (Belsch), , war en dänesche Vëlossportler.
Annemieke Verdoorn
Si huet Lëtzebuerg ënner dem Kënschtlernumm Margo als Deel vun engem Sextett beim Eurovision Song Contest 1985 zu Göteborg vertrueden. Mam Lidd "Children, Kinder, enfants" koum d'Grupp mat 37 Punkten op déi 13. Plaz.
Si wunnt elo zesumme mat hirem Mann an hirem Jong zu Sydney, Australien.
Chris Anker Sørensen
A senger sportlecher Karriär ass de Chris Anker Sørensen eng Rei Jore fir d'Ekipp vum Bjarne Riis gefuer a war e fréiere Coequipier vum Andy a vum Fränk Schleck.
Debra Fischer
D'Fischer war Professer fir Astronomie op der San Francisco State University an op der University of California, Berkeley an ass zanter 2009 Professer op der Yale University.
D'Fischer ass Co-Auteur vu méi wéi 80 wëssenschaftleche Publikatiounen iwwer Zwergstären a substellar Objetmassen an der galaktescher Noperschaft, virun allem vu villen extrasolare Planéiten. Si ass och Member am Planéitesichteam vum Geoffrey Marcy, dat no extrasolare Planéite sicht an der scho vill entdeckt huet. 2012 gouf d'Debra Fischer an d'American Academy of Arts and Sciences gewielt.
D'Debra Fischer huet dräi Kanner.
Union-Observatoire
De Union-Observatoire, englesch Union Observatory war en Observatoire am Quartier Observatory zu Johannesbuerg a Südafrika.
Den Numm gouf am Laf vun der Zäit dacks geännert. 1903 als Transvaal Meteorological Department um Observatory Ridge gegrënnt, war e vun 1909 bis 1912 ënner dem Numm Transvaal Observatory bekannt. Vun 1912 bis 1961 war seng Bezeechnung Union Observatory, fir dann nom Referendum a Südafrika 1960 a Republic Observatory ëmgenannt ze ginn. Wéinst der Liichtverschmotzung vu Johannesbuerg déi ëmmer méi grouss gouf, gouf den Observatoire am Joer 1972 zougemaach.
Eng vun de wichtegsten Observatiounen déi jee am Union-Observatoire gemaach gouf, war wéi 1915 den deemolegen Direkter Robert Innes de rouden Zwerg Proxima Centauri entdeckt huet.
Villa Clivio
An den 1930er Joren huet de Clivio d'Haus un d'Famill Gutenkauf verkaf. Déi huet bis 1960/61 dra gewunnt an et dann enger Entreprise verkaf. Duerno stoung d'Haus jorelaang eidel, an ass ëmmer méi delabréiert. Mëtt vun den 1980er Joren huet d'Spuerkeess et kaf a restauréiere gelooss.
D'Villa Clivio ass zanter dem 13. Januar 1989 als nationaalt Monument klasséiert.
Bréck op der Cloche d'or
D'Bréck op der Cloche d'or féiert d'Nationalstrooss 4 (N4) iwwer d'Autobunn A6 (Areler Autobunn).
D'Bréck ass eng Bowstring-Bréck. Si ass 50 m laang, 18,30 m breet an huet e Gewiicht vu 1600 Tonnen.
Si ersetzt eng Bréck déi donieft bestanen huet, an déi huet missen ofgerappt ginn, well hir Spanwäit net grouss genuch war fir den Ausbau vun der Areler Autobunn vun 2 op 3 Spueren op béide Säiten z'erméiglechen.
D'Viraarbechten haten am Hierscht 2002 ugefaangen. Am Oktober 2003 gouf déi fäerdeg Bréck op d'Plaz bruecht an dunn iwwer d'Autobunn gezunn.
Société nationale des habitations à bon marché (Lëtzebuerg)
D'Société nationale des habitations à bon marché, gekierzt SNHBM, ass eng Wunnengsbaugesellschaft, déi 1919 zu Lëtzebuerg gegrënnt gouf.
Si hat bis 1995 ronn 6.200 Wunnenge gebaut. Anescht wéi an anere Länner waren dat keng Appartementsbléck, mä éischter Citéë mat Eefamilljenhaiser oder och mol Appartementshaiser fir eng 10 Stéit.
Bis 1980 war et sou, datt no 10 Joer de Keefer selwer decidéiere konnt, ob a wéi e säin Haus wollt verkafen. Zanterhier gouf d'Virkafsrecht op 12, dunn op 19, da 25 Joer, gehéicht, fir 2018 op 99 Joer festgeluecht ze ginn.
Mathias Neiseler
De Mathias Neiseler, gebuer de 5. Januar 1915 a gestuerwen ?..., war e lëtzebuergesche Foussballspiller.
Hien huet den 10. Mäerz 1940 fir déi lëtzebuergesch Foussballnationalekipp gespillt.
Remigny (Aisne)
Remigny ass eng franséisch Gemeng am Departement Aisne an der Regioun Hauts-de-France.
Adalbert Krueger
De Karl Nikolaus Adalbert Krueger, gebuer den 9. Dezember 1832 zu Marienburg a gestuerwen den 21. Abrëll 1896 zu Kiel war en däitschen Astronom.
Liewen
De Krueger huet zu Berlin studéiert, wou hie Member vum Corps Marchia war. Seng wëssenschaftlech Lafbunn huet hien als Assistent an Observateur am Observatoire zu Bonn am Joer 1853 ugefaangen, wou hie mam Argelander déi Bonner Duerchmusterung vum Stärenhimmel ausgeschaft huet. Hie krut duerno eng Professur fir Astronomie. Ee vu senge Studente war säi spéideren Edem Heinrich Kreutz.
1862 gouf hien an den Observatoire vun Helsingfors beruff, deen hien dann bis 1876 grleet huet. Weider bedeelegt hie sech 1869 un der Zonenaarbecht vun der Astronomescher Gesellschaft, der Vermiessung vun alle Stären a bestëmmten Himmelsberäicher. De Krueger huet d'Zonenobservatioune tëscht dem 55. a 65. Grad nërdlecher Deklinatioun iwwerholl. Dozou huet hien en achtfoussegt Reichenbachsches Passageninstrument agesat.
1876 gouf hie Nofollger vum Peter Andreas Hansen (gestuerwen 1874) um Observatoire Gotha. Hie konn säi bis dohi benotzt Instrument matbréngen an an de relativ neien Observatoire abauen. Vun 1877 bis 1878 gouf hie vu sengem Assistent Andreas Severin Donner ënnerstëtzt, deen uschléissend vum Leo de Ball ofgeléist gouf.
Am Observatoire vu Gotha gouf intensiv observéiert an d'Resultater spéider als Catalog von 14 480 Sternen zwischen 54° 55' und 65° 10' nördlicher Declination an an de béide Bänn  Zonenbeobachtungen der Sterne zwischen 55 und 65 Grad nördlicher Declination angestellt an den Sternwarten zu Helsingfors und Gotha publizéiert.
De Krueger gouf 1879 zum President vun der astronomescher Gesellschaft gewielt. 1880 gouf hie zum Member vun der Royal Astronomical Society zu London gewielt.
1880 huet de Krueger Gotha verlooss, well hie mat sengem Akommens net auskoum. Hie gouf du Professer fir Astronomie un der Universitéit Kiel an Direkter vum Observatoire vu Kiel. Hei huet hien d'Publikatioun vun den Astronomische Nachrichten, enger Fachzäitschrëft fir d'Astronomie, fortgesat.
Sous le signe du taureau
Sous le signe du taureau ass e franséisch Film vum Gilles Grangier aus dem Joer 1969 nom Roman Fin de journée vum Roger Vrigny.
LUGA 2025
D'Lëtzebuerger Gaardenausstellung 2025, gekierzt LUGA 2025 ( Luxembourg Urban Garden ), ass déi éischt national Gaardenausstellung déi um Gebitt vun der Stad Lëtzebuerg - haaptsächlech an der Péitruss, am Stater Park, am Pescatore-Park, an de Quartiere Clausen, Gronn a Pafendall grad ewéi um Kierchbierger Plateau - organiséiert gëtt. Si war ursprénglech fir 2023, tëscht dem 23. Abrëll an dem 23. Oktober geplangt, huet awer am Oktober 2021 missen, wéinst de Suittë vun der COVID-Pandemie, an engem Budget, dee vun 10 op 22 Millioune geklommen ass, ëm zwee Joer no hanne verréckelt ginn.
CR150
Den CR150 ass e Chemin repris am Kanton Réimech a geet vum CR152 ëstlech vu Munneref an ëstlecher Richtung bis op Remerschen.
LUGA 2025
D'LUGA 2025 soll net just eng reng Gaardenausstellung ginn, mä ë. a. sollen den Image vun de grénge Beruffer, de Gaardebau, de Wäibau a déi landwirtschaftlech Produiten aus dem Land an d'Vitrinn gestallt ginn. Et geet och drëm, fir de Bewosstsinn fir méi Ekologie an de Stied an an den Dierfer eropzesetzen a fir de Sujet vun der Ëmwelterzéiung ze thematiséieren.
CR150
Den CR150 ass ronn 8,5 km laang.
LUGA 2025
Et gëtt mat enger hallwer Millioun Visiteure gerechent.
Konzept a Veranstaltungsplazen
Déi véier Haaptsujete sinn:
Natur a Gesellschaft: Stater Park, Pescatore-Park
Bedeelegung vun der Bevëlkerung beim Ubau vu Kulturplanzen op fräiwëlleger Basis, Promotioun vu Gemeinschaftsgäert, Manifestatiounen am Beräich Gesondheet a Sport, Schoulgäert, dynamesch Beliichtung.
Natur pur: Péitrussdall
Renaturéierung vun der Péitruss, Aartendiversitéit an Ekologie, Verschéinerung ronderëm d'Haaptstroossen, Déiereschutz, Notze vum Waasser; Dekoratioun a Moderniséierung vun der Beliichtung am Aquatunnel.
Natur a Kultur: Clausen, Gronn a Pafendall
Verschéinerung vun der Festung, Naturereegnisser an de Kasematten, Manifestatioune ronderëm de Mansfeld an iwwer d'Rousen, Museksinstallatiounen, Beliichtung duerch regenerativ Energiequellen.
Natur a Stadentwécklung: Kierchbierg
Arboretummen, Geseems, Urban Greening, Vertical Greening an Zukunftstechnologien, Gréngs op den Diech an an de Bannenhäff.
Finanzen
De Budget vun der LUGA 2023 Asbl war ufanks op 10 Milliounen Euro ugesat, déi zu gläichen Deeler vun der Stad Lëtzebuerg a vum Landwirtschaftsministère bäigesteiert ginn. Dës Sue géife fir d'Personal-, d'Verwaltungs- a Betribskäschten, fir d'Koordinatioun vun der LUGA, fir Hiwäisschëlter, fir d'Kommunikatiouns- an d'Ëffentlechkeetsaarbecht a fir d'Kofinanzéierung vu verschiddene Projete gebraucht. 2021 gouf däitlech, dass op d'mannst 22 Millioune gebraucht géifen.
Caselle Landi
Caselle Landi ass eng italieenesch Gemeng mat 1.650 Awunner (2011) an der Lombardei a läit op der lénkser Säit vum Po am Po-Flaachland.
Canton de Tours-2
De Canton de Tours-2 ass eng franséisch administrativ Andeelung am Arrondissement Tours, am Departement Indre-et-Loire an der Regioun Centre.
Schéifermound
Als Schéifermound bezeechent ee kleng natierlech Satellitten vun de Gasplanéiten am Sonnesystem, déi d'Ëmlafbunne vun de Partikelen an där hirem Ranksystem mat däitleche Lächer dertëscht auserneenhalen oder a separat Eenzelréng konzentréieren. Den Numm kënnt doduerch, datt si wéi e Schéifer den "Trapp" vun de Rankpartikelen agrenzen.
Dat komplext System vun de Saturnréng huet en ettlech Satellitten, déi sech sou verhalen. Dräi si méi oder wéineger eendäiteg als Schéifermounden notéiert (Atlas fir den A-Rank a Prometheus a Pandora fir den F-Rank). Als Schéifermound ginn och déi aner fënnef bannenzeg Satellitten Daphnis, Pan, Janus, Epimetheus an Aegaeon ugesinn.
Saint-Amand-de-Belvès
Zanter dem Regruppement vum 1. Januar 2016 mat der Gemeng Belvès gehéiert s'als delegéiert Gemeng zu der neier Gemeng Pays de Belvès
Plaine-de-Walsch
Plaine-de-Walsch ass eng franséisch Gemeng am Museldepartement an der Regioun Grand Est.
Gustave Dewalque
De Gilles Joseph Gustave Dewalque, gebuer den 2. Dezember 1826 zu Stavelot a gestuerwen den 3. November 1905 zu Léck, war e belsche Medezinner a Geolog.
De Gustave Dewalque huet fir d'éischt Medezin op der Universitéit vu Léck studéiert a gouf do 1853 Dokter an der Medezin proklaméiert. Hien huet dono op der Faculté des sciences weider studéiert an 1854 den Diplom als docteur en sciences naturelles kritt.
1855 ass hie Repetent fir de Mineralogies- an de Geologiescours vun der Lécker Universitéit ginn. 1857 gouf hien do extraordinären an 1865 ordinäre Professer fir Mineralogie, Geologie a Paleontologie.
Zu Stavelot ass eng Strooss no him genannt. Hie war de Grousspapp vum Jesuitt Gustave Le Paige, dee wéinst sengen archeologeschen Entdeckungen am Chile bekannt gouf.
Publikatiounen
Den Dewalque huet iwwer 550 Publikatiounen redigéiert, dorënner 118 Notizen fir d'Biographie nationale de Belgique. Aus lëtzebuergescher Siicht si besonnesch seng Publikatiounen iwwer de Lias interessant. National an international ass hie besonnesch duerch säi Prodrome d'une description géologique de la Belgique bekannt ginn.
Literatur
== Auszeechnungen ==
Chalandry-Elaire
Chalandry-Elaire ass eng franséisch Uertschaft a Gemeng am Departement Ardennes an der Grand Est.